**KONTRATË PROFESIONALE**

**PËR ZHVILLIMIN E VEPRIMTARISË SPORTIVE**

*E lidhur me datë ­­\_\_.\_\_.20\_\_, ndërmjet palëve në vijim:*

**1.** **Klubi i Basketbollit \_\_\_\_\_\_\_\_\_\_\_\_\_\_** me seli në \_\_\_\_\_\_\_\_\_\_\_\_\_\_, me numër regjistrimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_, i përfaqësuar nga Kryetari/Drejtori i Klubit \_\_\_\_\_\_\_\_\_\_\_\_\_, në tekstin në vijim ”**Klubi**”;

**dhe**

**2.** **\_\_\_\_\_\_\_\_\_\_\_**, i lindur më \_\_.\_\_.\_\_\_\_ me nënshtetësi \_\_\_\_\_\_\_\_\_\_\_\_, me nr. personal (pasaportë/ID) \_\_\_\_\_\_\_\_\_, në tekstin në vijim “**Lojtari**”, i përfaqësuar nga agjenti **\_\_\_\_\_\_\_\_\_\_\_\_**, në tekstin në vijim “**Agjenti**”.

*(në rast se lojtari/ja nuk përfaqësohet nga agjenti, pjesa e fundit mund të largohet)*

*Palët kontraktuese pajtohen si në vijim:*

**NENI 1 – OBJEKTI I KONTRATËS**

* 1. Me këtë kontratë palët kontraktuese rregullojnë marrëdhëniet në aspektin e kohëzgjatjes, të drejtat dhe obligimet e Klubit dhe Lojtarit, si dhe çështjet e tjera të rëndësishme lidhur me zbatimin e kësaj kontrate.
  2. Palët bien dakord se Lojtari do të jetë i angazhuar si lojtar profesionist pranë Klubit të Basketbollit \_\_\_\_\_\_\_\_\_\_\_\_\_\_\_\_\_, përgjatë edicionit të basketbollit 20\_\_/\_\_.

**NENI 2 – KOHËZGJATJA E KONTRATËS**

**2.1.** Kohëzgjatja e kësaj kontrate është \_\_\_\_ muaj, përkatësisht prej datës ­­\_\_.\_\_.\_\_\_\_ deri më ­­\_\_.\_\_.\_\_\_\_. Pas kësaj date, Lojtari do paguhet në bazë ditore deri në ndeshjen e fundit të zhvilluar në kuadër të çfarëdo gare apo ndeshje në të cilën Klubi merr pjesë, qoftë ajo vendore apo ndërkombëtare.

**2.2.** Klubi ka të drejtë të ndërpres para kohe këtë Kontratë në rast të shkeljes së Rregullave për Anti-Doping.

**2.3.** Lojtari ka të drejtë të ndërpres këtë Kontratë në rast mos-pagese nga Klubi siç parashihet me këtë Kontratë.

**2.4.** Me përfundimin e kohëzgjatjes së kësaj Kontrate, Klubi duhet të siguroj lëshimin e FIBA Letter of Clearance.

**NENI 3 – KONTRATË E GARANTUAR**

**3.1.** Klubi pajtohet që kjo Kontratë nuk mund të ndërpritet, që do të thotë se as Klubi dhe as ndonjë përfitues i tij nuk mund ta ndërpresë këtë Kontratë pavarësisht ndonjë lëndimi të Lojtarit ose performancës sportive të tij.

**3.2.** Palët kanë të drejtë të ndërpresin këtë Kontratë vetëm në rastet e përcaktuara me këtë Kontratë.

*(Kjo vetëm nëse palët pajtohen për kontratë të garantuar.)*

**NENI 4 – NJOHJA E AKTEVE NORMATIVE**

Lojtari duhet të respektojë dhe zbatojë rregullat dhe rregulloret e Klubit, të gjitha aktet normative të Federatës së Basketbollit të Kosovës, përfshirë këtu edhe rregullat në lidhje me abuzimin me substancat (dopingu). Shkelja e rregullave të përmendura mund të rezultojë në shkëputjen e kontratës. Përveç kësaj, FBK rezervon të drejtën për të aplikuar sanksione të përshtatshme ndaj Lojtarit, konform rregulloreve të FBK-së.

**NENI 5 – DETYRIMET DHE OBLIGIMET E LOJTARIT**

**5.1.** Me nënshkrimin e kësaj kontrate, Lojtari pajtohet si në vijim:

1. Lojtari deklaron se është i njoftuar me Statutin dhe aktet tjera normative të Klubit, të cilat definojnë marrëdhëniet Klub-Lojtar, si dhe aktet normative të FBK-së, FIBA-s, KOK-ut dhe KON-it. Rregullorja e brendshme e Klubit do t’i paraqitet Lojtarit në formë të aneksit të kësaj kontrate.
2. Lojtari duhet të tregoj besnikëri ndaj Klubit, dhe të marrë pjesë në të gjitha stërvitjet, mbledhjet e ekipit dhe Klubit, ndeshjet miqësore, përgatitore, dhe zyrtare në të cilat Klubi përfaqësohet zyrtarisht, përveç rasteve kur sëmundja ose lëndimi e pamundësojnë paraqitjen e tij.
3. Lojtari ka për obligim të jetë në dispozicion për nevojat zyrtare të Klubit, përfshirë promocionet, manifestimet për sponsorë, ndeshjet miqësore dhe organizimet tjera, ku Klubi përfaqësohet zyrtarisht, me njoftim dhe pëlqim paraprak. Lojtari pranon të jap imazhin e tij për promovimin e Klubit.
4. Lojtari obligohet të njoftojë Klubin menjëherë për çfarëdo lëndimi apo sëmundje.
5. Lojtari obligohet që gjatë kohës sa kontrata është në fuqi t’i përmbushë të gjitha obligimet në pajtim me programin e Klubit.
6. Lojtari obligohet të veprojë në përputhje me Rregulloren Disiplinore të Klubit dhe ta shfrytëzojë tërë kapacitetin e tij fizik dhe mendor për të arritur rezultate kulmore me Klubin.
7. Lojtari obligohet të mbrojë interesin dhe prestigjin e Klubit, sportit të basketbollit, si gjatë zhvillimit të ndeshjeve ashtu edhe gjatë ushtrimeve dhe kohës së lirë.
8. Lojtari nuk duhet të bëjë paraqitje publike, intervista apo deklarata që lidhen me aktivitetin sportiv, Klubin ose kontratën e tij (qoftë në radio, portale/gazeta apo televizione), pa pëlqim me shkrim nga Klubi.

**5.2.** Obligimet e Lojtarit ndaj Klubit do të pushojnë pas përfundimit të kësaj kontrate.

**NENI 6 – DETYRIMET DHE OBLIGIMET E KLUBIT**

**6.1.** Klubi obligohet të aranzhojë kushtet e nevojshme për zhvillimin e aktivitetit basketbollistik, përfshirë këtu sigurimin e termineve për stërvitje dhe ndeshje, transportin adekuat, pajisjet sportive (përpos këpucëve sportive), ushqimin dhe strehimin në ditën e ndeshjes.

**6.2.** Klubi obligohet t'i paguajë kontributet për skemat pensionale të obligueshme dhe skemat e përcaktuara me Ligj.

**6.3.** Klubi është i obliguar të paguajë sigurimin shëndetësor për Lojtarin. Në rast se Klubi nuk paguan sigurimin shëndetësor, Klubi obligohet që të mbulojë shpenzimet e trajtimit mjekësor në rast të lëndimit të Lojtarit gjatë aktiviteteve të Klubit.

**6.4.** Klubi paguan licencimin, pagesat për transfer dhe obligimet tjera në Federatën e Basketbollit të Kosovës, për të mundësuar paraqitjen e Lojtarit në ndeshje zyrtare.

**6.5.** Klubi obligohet që këtë Kontratë ta noterizojë pranë një noteri të licencuar në Republikën e Kosovës brenda dhe një kopje e noterizuar i dorëzohet Federatës së Basketbollit. Të gjitha shpenzimet që lidhen me noterizimin mbulohen nga Klubi. Mosnoterizimi i Kontratës nuk ndikon në vlefshmërinë e kësaj Kontrate, por mund të sjell pasoja procedurale ose disiplinore sipas akteve normative të FBK-së dhe ligjit për sport në Republikën e Kosovës.

**6.6.** Klubi siguron të drejtën e Lojtarit për pushime javore dhe vjetore sipas dakordimit paraprak mes palëve.

**6.7.** Në përputhshmëri me Rregulloren e Brendshme të FIBA-s, Vëllimi 3, nenet 33-49, Klubi obligohet të liroj Lojtarin për obligime me ekipin kombëtar përkatës.

**6.8.** Përveç kompensimit të përmendur në nenin 7 të kësaj Kontrate, Klubi pranon t'i ofrojë Lojtarit lehtësitë e mëposhtme pa kosto për Lojtarin përgjatë kohëzgjatjes së Kontratës:

**(a)** *Akomodimi* – Një apartament/dhomë hoteli, komplet të mobiluar, përfshirë: TV, lavatriçe/tharëse, internet, etj. Të gjitha shpenzimet (ujë, rrymë, ngrohje) do të paguhen nga Klubi me përjashtim të faturave të telefonit. Apartamenti duhet kthyer në gjendje të mirë. Çdo kosto shtesë që rezulton nga degradimi jonormal ose kosto tjetër pastrimi do t'i ngarkohet Lojtarit, brenda kufijve të obligimeve të qirasë të paguar nga Klubi.

**(b)** *Fitnes* - Lojtari ka në dispozicion fitnes klubin, dhe shërbimet përkatëse të mjekësisë sportive dhe të terapisë fizikale, të kontraktuar nga Klubi ose që siguron shërbimet për Lojtarin në bazë të marrëveshjes me Klubin.

**(c)** *Kujdesi mjekësor* – Për çfarëdo lëndimi të Lojtarit për çfarëdo arsye gjatë kohëzgjatjes së kësaj Kontrate, Klubi obligohet të sigurojë dhe të paguajë të gjitha shpenzimet mjekësore, spitalore, kirurgjikale dhe dentare (vetëm nëse janë bërë gjatë stërvitjes apo ndeshjeve) brenda Kosovës, ashtu edhe jashtë saj në rast të garave ndërkombëtare ku Klubi merr pjesë. Nëse Lojtari lëndohet në çdo kohë gjatë zbatimit të kësaj Marrëveshjeje dhe nuk është në gjendje të luajë, të gjitha paratë janë ende të detyrueshme dhe të pagueshme plus çdo shpenzim mjekësor të shkaktuar për shkak të lëndimit.

**(d)** *Ushqimi* – Lojtari merr \_ vakte në ditë pa pagesë, kostoja maksimale për ditë: \_\_\_\_\_\_\_\_\_\_\_.

**(e)** *Udhëtimi* – Lojtarit i sigurohet bileta e fluturimit me dy drejtime nga vendndodhja e tij aktuale. *(nëse është e aplikueshme)*

**NENI 7 – PAGESA DHE BONUSET**

**7.1.** Radhitja e pagesave për sezonin 20\_\_/20\_\_ do të bëhet sipas planit të përshkruar më poshtë dhe pagesat do të kryhen jo më vonë se \_\_\_\_\_\_ ditë pas datës së caktuar në plan. Pagesa e fundit do të kryhet jo më vonë se \_\_\_\_\_\_ ditë pas përfundimit të ndeshjes së fundit zyrtare të Klubit.

**7.2.** Vlera totale neto e pagesës bazë e Lojtarit është \_\_\_\_\_\_\_\_(\_\_\_\_\_EUR).

|  |  |
| --- | --- |
| **Data** | **Shuma (Neto)** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

*(fshij apo shto rreshta sipas nevojës; paga nuk mund të jetë më e vogël se paga minimale e përcaktuar me ligjin përkatës në Republikën e Kosovës)*

**7.3.** Pas datës \_\_.\_\_.20\_\_, Lojtari do paguhet në baza ditore në lartësi prej \_\_\_EUR.

**7.4.** Në rast se ndonjëra nga pagesat vonohet më shumë se \_\_\_\_\_\_\_\_\_\_\_\_ ditë nga data e caktuar në plan, Lojtari nuk detyrohet të marr pjesë në stërvitje, ndeshje ose aktivitete tjera të Klubit derisa këto pagesa të pranohen nga Lojtari. Kjo mos-përmbushje e detyrimeve të Lojtarit nuk do të konsiderohet shkelje e kësaj Kontrate dhe pas \_\_ ditësh pa pagesë, Lojtari ka të drejtë t'i dërgojë një njoftim me shkrim Klubit me qëllim shkëputjen e Kontratës. Në rast se Klubi nuk kryen pagesat brenda \_\_ ditëve pas njoftimit, Lojtari ka të drejtë të ndërpresë këtë Kontratë dhe të gjitha detyrimet financiare marrin formën e borxhit të Klubit ndaj Lojtarit.

**7.5.** Shpërblimet për arritje të rezultateve sportive caktohen nga kryesia e Klubit dhe kanë vlerat si vijon:

|  |  |
| --- | --- |
| **Tipi i Shpërblimit** | **Shuma (Neto)** |
| *Kampion të Superkupës së Kosovës* |  |
| *Kampion të Kosovës* |  |
| *Kampion të Final 8 Kupa e Kosovës* |  |
| ... |  |
| ... |  |
| ... |  |

*(fshij apo shto sipas nevojës)*

Shpërblimet kanë formë kumulative. Ato konsiderohen pjesë stimuluese mbi pagën bazë të cilën e pranon Lojtari, paguhen neto dhe i shtohen pagës për muajin përkatës.

Nëse Klubi e sheh të arsyeshme, Lojtari mund të pranoj shpërblime për ndeshje të veçanta. Vlera e tyre dhe mënyra e pagesës caktohet me marrëveshje të veçantë me shkrim.

**NENI 8 – KONTROLLAT MJEKËSORE**

Në trajnim dhe garë sportive mund të marrë pjesë vetëm Lojtari për të cilin është e vërtetuar aftësia shëndetësore. Klubi duhet të vërtetojë aftësinë e Lojtarit në bazë të kontrollit shëndetësor, i cili bëhet nga institucionet e licencuara të nivelit sekondar apo terciar shëndetësor nga fusha e mjekësisë sportive. Në rast të konstatimit të gjendjes shëndetësore ose lëndimeve që ndikojnë në efikasitetin e Lojtarit, situata rregullohet në bazë të rregullores së brendshme të Klubit.

**NENI 9 – TË DREJTAT E IMAZHIT DHE AKTIVITETET PROMOCIONALE**

Palët pranojnë se Imazhi i Lojtarit lidhur me Sponsorizimin do të rregullohet si në vijim:

1. Lojtari i jep të drejta të plota dhe të parevokueshme Klubit, që vetëm për sponsorizime brenda territorit të Republikës së Kosovës, të përdorë Imazhin e Lojtarit në uniformën zyrtare të Klubit, përfshirë këtu fanellat sportive, xhaketat, apo çfarëdo pjesë e veshjes me logon e Klubit.
2. Lojtari kupton se ky nen nuk i jep të drejtën e pagesës për këtë Imazh.
3. Në rastet kur Imazhi i Lojtarit është i lidhur me një sponsor jashtë territorit të Republikës së Kosovës, Lojtari mund të përdorë njërën nga veshjet sportive, pas miratimit të Klubit, miratim i cili vjen pasi të jetë deklaruar cili është sponsori dhe nëse nuk ka logo të tjera mbi veshjen e cilësuar.
4. Lojtari kupton se fotografitë e tij gjatë aktiviteteve me Klubin mund të përdoren në rrjetet sociale të Klubit.

**NENI 10 – TARIFA E AGJENTIT**

**10.1.** Si kompensim për shërbimin e ofruar në ndërmjetësimin e nënshkrimit të kësaj Kontrate mes Lojtarit dhe Klubit, Agjentit i takon provizioni në shumën prej ­­\_\_\_\_\_EUR. Klubi merr përsipër që provizionin e agjentit ta paguajë tërësisht jo më vonë se \_\_.\_\_.20\_\_

*(Klubi dhe Agjenti mund të pajtohen që pagesa të kryhet edhe sipas ndonjë skeme të caktuar)*.

**10.2.** Klubi e kupton që ky provizion përfaqëson shumë të garantuar e cila i takon Agjentit pas nënshkrimit të kësaj Kontrate. Çdo rrethanë që lind në ndërkohë, si: lëndimi i Lojtarit, sëmundja, performanca e dobët ose përfundimi i parakohshëm i marrëveshjes etj., nuk ndikon në karakterin e provizionit, i cili është përcaktuar në mënyrë të pakthyeshme në favor të Agjentit dhe nuk mund të anulohet, modifikohet, revokohet ose ndryshohet pa pëlqimin me shkrim të Agjentit.

*(në rast se Lojtari nuk përfaqësohet nga agjenti, ky nen nuk është i aplikueshëm)*

**NENI 11 – ZGJIDHJA E MOSMARRËVEDHJEVE DHE LIGJI I APLIKUESHËM**

**11.1.** Palët do përpiqen që mosmarrëveshjet që rrjedhin nga zbatimi i kësaj Kontrate t’i zgjidhin në mirëbesim.

**11.2.** Në rast se zgjidhja e tillë është e pamundur, çdo mosmarrëveshje që lind ose lidhet me këtë kontratë do të dorëzohet tek Komisioni i Ankesave dhe Arbitrazhit të FBK-së.

**NENI 12 – TËRËSIA E MARRËVESHJES**

**12.1.** Kjo kontratë përfshin tërësinë e rregullave të cilat palët kontraktuese pajtohen tu përmbahen gjatë kohëzgjatjes së Kontratës. Një kopje e rregullave të brendshme të sjelljes së Klubit, ku përfshihen rregullat e sjelljes me zyrtarë të klubit, trajnerët, gjyqtarët, tifozët dhe mediat do t’i paraqitet Lojtarit dhe pasi të nënshkruhet nga Lojtari do t’i aneksohet kësaj Kontrate.

**12.2.** Asnjë marrëveshje tjetër gojore ose e formës tjetër nuk ka vlerë juridike, nëse pajtueshmëria e dy palëve nuk shprehet në dokument të shkruar.

**12.3.** Nëse një nga nenet e lartpërmendura konsiderohet i pavlefshëm, kjo nuk ka efekt në asnjë dispozitë tjetër të Kontratës.

**12.4.** Çfarëdo ndryshimi në dispozitat e kësaj marrëveshjeje duhet të bëhet me shkrim dhe me nënshkrim të të gjitha Palëve, sipas mënyrës së përcaktuar në këtë marrëveshje.

**NENI 13 – DISPOZITAT E TJERA**

**13.1.** Kjo Kontratë është konfidenciale dhe mund t’u shpërndahet palëve të treta vetëm me pëlqimin paraprak të ndërsjellë të palëve. Sipas kësaj dispozite, si palë të treta konsiderohet çdo person tjetër përveç palëve kontraktuese; FIBA dhe FBK; gjykatat/ tribunalet kompetente në nivel kombëtar apo ndërkombëtar.

**13.2.** Pas përfundimit të kontratës, Klubi obligohet të pajisë Lojtarin me fletë-lëshim dhe me referenca përkatëse në rast se kjo kërkohet nga Lojtari/Agjenti/Klubi/Federata përkatëse që kërkon shërbimet e tij.

**13.3.** Për çdo çështje të pashprehur në këtë Kontratë, palët do t’i referohen dispozitave përkatëse ligjore të Republikës së Kosovës, si dhe akteve normative të FBK-së, FIBA, WADA dhe KosADA.

**NENI 14 – KOPJET**

Pas njoftimit me përmbajtjen e Kontratës, e njëjta u nënshkrua nga palët kontraktuese më: \_\_.\_\_.20\_\_, dhe është përpiluar në një (1) kopje origjinale e cila ruhet ne arkivin e Klubit, dhe tre (3) kopje identike, ku një (1) kopje i takon Lojtarit, një (1) Agjentit, dhe një (1) kopje mbetet në arkivin e FBK-së.

Kopjet elektronike pranohen vetëm nëse shpërndahen përmes email adresave zyrtare të palëve kontraktuese.

Email adresa e Klubit: \_\_\_\_\_\_\_\_\_\_\_\_\_\_\_\_

Email adresa e Lojtarit: \_\_\_\_\_\_\_\_\_\_\_\_\_\_\_\_\_\_\_

Email adresa e Agjentit: \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **KLUBI** | **LOJTARI** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(nënshkrimi, vula)*  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(Emri dhe Mbiemri i Përfaqësuesit të*  *autorizuar)*  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(Pozita në Klub)* | *(nënshkrimi)* |
| \*\*\*\*\*\*\* |  |
| **AGJENTI PËRFAQËSUES**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(nënshkrimi, vula)* |  |
|  |  |
|  |  |

***\*Përjashtim:*** Ky shabllon i Kontratës ndërmjet Klubit dhe Lojtarit shërben vetëm si shembull që rekomandohet të përdoret nga klubet anëtare të Federatës së Basketbollit të Kosovës (FBK). ***FBK nuk mban asnjë përgjegjësi rreth përmbajtjes dhe efektit të këtij dokumenti.***

Sipas marrëveshjes me Lojtarin (dhe Agjentin), kushtet e Kontratës mund të pësojnë ndryshime, por çdo herë konform akteve normative të FBK-së, FIBA-s, dhe në përputhje me legjislacionin në fuqi në Republikën e Kosovës.